
స్వాతంత్ర్యానంతరం వేతనాలు పెరిగిన తీరు ఇదీ న్యూఢిల్లీ, జనవరి 27: దేశానికి స్వాతంత్య్రం వచ్చిన నాటి నుంచి ఇప్పటి వరకు కేంద్ర ప్రభుత్వ ఉద్యోగులకు వేతనాలు పెరుగుతూనే ఉన్నాయి. క్రమం తప్పకుండా ప్రతి పదేళ్లకు నియమిస్తున్న కేంద్ర వేతన సంఘం(సీపీసీ) సిఫారసుల ఆధారంగా ప్రభుత్వం వేతనాలను పెంచుతూనే ఉంది. ఫలితంగా స్వాతంత్య్రం వచ్చిన ప్రారంభంలో రూ.55 నెల జీతంతో విధులు నిర్వహించిన సాధారణ ఉద్యోగి వేతనం ప్రస్తుతం రూ.18 వేలకు చేరింది. అదేవిధంగా రూ.2000 తీసుకున్న సీనియర్ అధికారి వేతనం ప్రస్తుతం రూ.2.5 లక్షలకు చేరింది. మొత్తం ఇన్నేళ్లలో 32,727% పెరిగింది. ప్రస్తుతం 7వ వేతన సంఘం ఇచ్చిన నివేదిక ఆధారంగా మూల వేతనం(బేసిక్)లో 14.27% పెంచారు. 1947లో స్వాతంత్య్రం లభించిన సమయంలో కేంద్ర ఉద్యోగి కనీసం వేతనం రూ.55 ఉండగా, సీనియర్ ఉద్యోగి/అధికారి వేతనం రూ.2000 తొలి వేతన సంఘం సిఫారసులతో 1957 నాటికి కనీస వేతనం రూ.80 పెంచగా, గరిష్ఠంగా రూ.3000 వరకు పెంచారు. 6వ వేతన సంఘం సిఫారసులతో కనీస వేతనం రూ.7000, సీనియర్ ఉద్యోగి/అధికారి వేతనం రూ.90 వేలకు చేరింది. 7వ వేతనం సంఘం సిఫారసులు వేతన జీవులకు భారీ ఊరట కలిగించాయి. ఈ సంఘం సిఫారసులతో కనీస వేతనం రూ.18 వేలు, గరిష్టంగా రూ.2.5 లక్షలకు పెరిగింది. గడిచిన 68 ఏళ్లలో మొత్తంగా కేంద్ర ప్రభుత్వంలోని చిన్న ఉద్యోగుల వేతనాలను రూ.32,727% పెంచగా, పెద్ద స్థాయి ఉద్యోగులు/అధికారుల వేతనాలు రూ.12500% పెరిగాయి.

swaatantryaanantaram vetanaalu perigina teeru idhee newdhilly, janavari 27: deshaniki swaatantyram vachina naati nunchi ippati varaku kendra prabhutva udyogulaku vetanaalu perugutune unnaayi. kramam tappakunda prati padellaku niyamistunna kendra vetana sangham(cpc) sifaarasula aadhaaramgaa prabhutvam vetanaalanu penchutuunee undi. phalitamgaa swaatantyram vachina praarambhamlo roo.55 nela jeetamtho vidhulu nirvahinchina saadhaarana udyogi vetanam prastutam roo.18 velaku cherindi. adevidhamgaa roo.2000 teesukunna seanier adhikari vetanam prastutam roo.2.5 lakshalaku cherindi. mottam innellalo 32,727% perigindi. prastutam 7va vetana sangham ichina nivedika aadhaaramgaa muula vetanam(besic)loo 14.27% penchaaru. 1947loo swaatantyram labhinchina samayamlo kendra udyogi kaneesam vetanam roo.55 undagaa, seanier udyogi/adhikari vetanam roo.2000 toli vetana sangham siphaarasulatho 1957 naatiki kaneesa vetanam roo.80 penchagaa, garishtamgaa roo.3000 varaku penchaaru. 6va vetana sangham siphaarasulatho kaneesa vetanam roo.7000, seanier udyogi/adhikari vetanam roo.90 velaku cherindi. 7va vetanam sangham sifaarasulu vetana jeevulaku bhari oorata kaliginchaayi. ee sangham siphaarasulatho kaneesa vetanam roo.18 velu, garishtamgaa roo.2.5 lakshalaku perigindi. gadichina 68 ellalo mottamgaa kendra prabhutvamloni chinna udyogula vetanaalanu roo.32,727% penchagaa, pedda sthaayi udyogulu/adhikaarula vetanaalu roo.12500% perigaayi.